**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 10521**

**Λιβαδειά 5 /6/2020**

**ΑΠΟΣΠΑΣΜΑ**

Από το πρακτικό της αριθμ.2020-9ης Τακτικής Συνεδρίασης ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **80**

**ΘΕΜΑ: Λύση σύμβασης εκμίσθωσης δημοτικού ακινήτου στη θέση «ΠΑΡΚΟ ΛΕΟΝΤΟΣ» Κοινότητας Χαιρώνειας και κατάπτωση εγγυητικής επιστολής**

Στη Λιβαδειά σήμερα την 1η Ιουνίου 2020, ημέρα Δευτέρα και ώρα 19:00 μ.μ συνήλθε **με τηλεδιάσκεψη**  το Δημοτικό Συμβούλιο του Δήμου Λεβαδέων κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)**) της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» **δ)** της με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκυκλίου του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr» και ύστερα από την από **9851/28-5-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Κυπραίος Χρήστος |
|  | Μητάς Αλέξανδρος | 2 | Φορτώσης Αθανάσιος |
|  | Τσεσμετζής Εμμανουήλ | 3 | Γαλανός Κων/νος |
|  | Δήμου Ιωάννης | 4 | Παπαϊωάννου Λουκάς |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος | 6 | Πλιακοστάμος Κων/νος |
|  | Νταντούμη Ιωάννα | 7 | Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια) | 8 | Σπυρόπουλος Δημοσθένης |
|  | Μερτζάνης Κων/νος |  | Αν και κλήθηκαν νόμιμα |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Πούλου Γιώτα |  |  |
|  | Τόλιας Δημήτριος |  |  |
|  | Καπλάνης Κων/νος |  |  |
|  | Τζουβάρας Νικόλαος |  |  |
|  | Καράλης Χρήστος |  |  |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Για την τήρηση των πρακτικών της συνεδρίασης παρευρέθηκε η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Κατά τη διάρκεια των ερωτήσεων αποχώρησε η δημοτική σύμβουλος της παράταξης «Λαϊκή Συσπείρωση Λιβαδειάς» κα Λαμπρινή Γερονικολού.

Εισηγούμενος το 5Ο θέμα της ημερήσιας διάταξης ο κ Πρόεδρος έθεσε υπόψη του Δημοτικού Συμβουλίου , το υπ αριθμ πρωτ 9756/28-5-2020 έγγραφο του Τμήματος Εσόδων και Περιουσίας του Δήμου στο οποίο αναφέρονται:

*Με την υπ΄ αριθμ. 385/2016 απόφαση Δημοτικού Συμβουλίου εγκρίθηκε η διενέργεια πλειοδοτικής δημοπρασίας για την εκμίσθωση του ακινήτου που βρίσκεται στην Τοπική Κοινότητα Χαιρώνειας του Δήμου Λεβαδέων και συγκεκριμένα στη θέση «ΠΑΡΚΟ ΤΟΥ ΛΕΟΝΤΟΣ» για χρήση του ως Αναψυκτήριο , ενώ με την υπ΄ αριθμ. 106/2017 απόφαση Δημοτικού Συμβουλίου αποφασίσθηκε η αλλαγή χρήσης του εν λόγω Δημοτικού Αναψυκτηρίου από “Αναψυκτήριο” σε “Καφέ – Σνακ – Μπαρ” καθώς επίσης , ενέκρινε την προσθήκη κατ΄ έκταση σε αυτό .*

*Με την υπ΄ αριθμ. 245/2017 απόφαση της Οικονομικής Επιτροπής , καταρτίστηκαν οι όροι διακήρυξης της φανερής πλειοδοτικής δημοπρασίας , η οποία διενεργήθηκε στις 03/07/2017 και κατά την οποία πλειοδότης αναδείχθηκε ο κος ΚΙΟΥΣΗΣ ΛΟΥΚΑΣ του ΙΩΑΝΝΗ , ο οποίος προσέφερε το μηνιαίο μίσθωμα των 150,00 €.*

*Τα πρακτικά της δημοπρασίας εγκρίθηκαν με την υπ΄αριθμ. 307/2017 απόφαση της Οικονομικής Επιτροπής και υπογράφηκε το από 26/07/2017 συμφωνητικό για πέντε (5) έτη , ήτοι με έναρξη σύμβασης 26/07/2017 και λήξη στις 25/07/2022 .*

*Για την υπογραφή του συμφωνητικού κατατέθηκε από τον πλειοδότη , κο ΚΙΟΥΣΗ ΛΟΥΚΑ του ΙΩΑΝΝΗ το Νο 224/26-7-2017 γραμμάτιο συστάσεως παρακαταθήκης , του Ταμείου Παρακαταθηκών και Δανείων , ποσού 180,00 € , ως εγγύηση καλής εκτέλεσης των όρων της σύμβασης .*

*Με την υπ΄αριθμ. 5278/11-03-2020 αίτηση του προς τον Δήμο Λεβαδέων , ο κος ΚΙΟΥΣΗΣ ΛΟΥΚΑΣ του ΙΩΑΝΝΗ , καταγγέλλει τη σύμβαση του ανωτέρω μισθίου με τον Δήμο Λεβαδέων , διότι η επιχείρηση «Καφέ – Σνακ Μπαρ» , λειτούργησε με ζημιογόνα αποτελέσματα.*

*Ταυτόχρονα , με την ίδια αίτηση , ζητά να περατωθεί η διαδικασία συμψηφισμού όλων των δαπανών στις οποίες υποβλήθει για την επισκευή και ανακαίνιση του εν λόγω μισθίου , σύμφωνα με το άρθρο ένα (1) της σύμβασης , σε συνδυασμό με την 385/2016 Απόφαση Δημοτικού Συμβουλίου .*

*Συγκεκριμένα , με την 385/2016 ΑΔΣ αποφασίστηκε και με το 18860/26-7-2017 συμφωνητικό , συμφωνήθηκε ότι , για να λειτουργήσει το μίσθιο απαιτούνται ορισμένες εργασίες κατασκευής του ακινήτου , οι οποίες θα πραγματοποιηθούν με δαπάνες του πλειοδότη μισθωτή . Οι εν λόγω δαπάνες αφού , με αποδεδειγμένα στοιχεία , ελεγχθούν από την Τεχνική Υπηρεσία θα συμψηφισθούν μέρος ή το σύνολο τους , με μέρος ή το σύνολο των οφειλόμενων , δεδουλευμένων ή και μελλοντικών μισθωμάτων , κατόπιν αιτήσεως του μισθωτή προς το Δημοτικό Συμβούλιο .*

***Με την αριθμ. 69/2019 ΑΔΣ αποφασίστηκε :***

*α) να συμψηφιστεί , από το σύνολο των δαπανών κατασκευής , ήτοι 5.332,53 € , το ποσό των βεβαιωμένων έως τότε μισθωμάτων , ήτοι 4.623,58 € , και*

*β) να διαγραφεί το ποσό των 4.623,58 € , από τους βεβαιωτικούς καταλόγους μισθωμάτων των ετών 2017, 2018 και 2019 .*

***Απομένει προς συμψηφισμό το ποσό των 708,95 € από μισθώματα του 2020***

*Με την υπ΄αριθμ. 9703/27-5-2020 γνωμοδότησή της , η νομική σύμβουλος του Δήμου Λεβαδέων , κα Γιάννα Λάμπρου μας γνωρίζει τα εξής :* ***«****Σύμφωνα με το άρθρο 43 του Π.Δ. 34/1995 “Κωδικοποίηση διατάξεων νόμων περί εμπορικών μισθώσεων” , όπως τροποποιήθηκε από το άρθρο 17 παράγραφος 1 του Ν. 3853/2010 , ορίζονται τα εξής :*

“*Άρθρο 43 (άρθρο 12 ν. 813/78 , 3ν . 2041/92) – Ο μισθωτής μπορεί μετά την πάροδο ενός (1) έτους από την έναρξη της σύμβασης να καταγγείλει τη μίσθωση . Η καταγγελία γίνεται εγγράφως τα δε αποτελέσματα της επέρχονται μετά την πάροδο τριών (3) μηνών από τη γνωστοποίηση της . Στην περίπτωση αυτή ο μισθωτής οφείλει στον εκμισθωτή ως αποζημίωση ποσό ίσο με ένα (1) μηνιαίο μίσθωμα , όπως αυτό έχει διαμορφωθεί κατά το χρόνο καταγγελίας της μίσθωσης . Από την ανωτέρω διάταξη νόμου προβλέπεται το δικαίωμα καταγγελίας εμπορικής μίσθωσης από το μισθωτή . Η καταγγελία γίνεται εγγράφως τα δε αποτελέσματα της επέρχονται μετά την πάροδο τριών (3) μηνών από την γνωστοποίησή της . Ο μισθωτής έχει τη δυνατότητα είτε να παραμείνει στην κατοχή του μισθίου μέχρι την παρέλευση του χρονικού διαστήματος των τριών (3) μηνών , οπότε υποχρεούται στην καταβολή του συμφωνηθέντος μηνιαίου μισθώματος του χρονικού αυτού διαστήματος και με τη λήξη του το ποσό που αντιστοιχεί σε ένα μηνιαίο μίσθωμα , ως αποζημίωση , είτε να αποχωρίσει άμεσα από το μίσθιο , καταβάλλοντας όμως στο Δήμο Λεβαδέων το ποσό των τεσσάρων (4) μηναίων μισθωμάτων , εκ των οποίων ένα (1) αφορά την προβλεπόμενη αποζημίωση και τρία (3) την κάλυψη του χρονικού διαστήματος που απαιτείται για την ενεργοποίηση και την παραγωγή αποτελεσμάτων της καταγγελίας” .*

*Δεδομένου ότι , ο μισθωτής έχει το δικαίωμα καταγγελίας της μίσθωσης διότι ισχύει η πάροδος ενός έτους από την έναρξη της σύμβασης , και έχοντας υπόψη :*

*α) την αριθμ. 385/2016 Απόφαση Δημοτικού Συμβουλίου*

*β) το υπ΄ αριθμ. 18860/26-7-2017 Ιδιωτικό συμφωνητικό μίσθωσης*

*γ) την 69/2019 Απόφαση Δημοτικού Συμβουλίου*

*δ) την υπ΄ αριθμ. 5278/11-3-2020 αρχική αίτηση του κου ΛΟΥΚΑ ΚΙΟΥΣΗ του ΙΩΑΝΝΗ,*

*και τις μεταγενέστερες συμπληρωματικές αιτήσεις με τους αρ.πρωτ.9350/22-5-2020,*

*και 9671/27-5-2020.*

*ε) τις διατάξεις του άρθρου 43 του Π.Δ. 34/1995 “Κωδικοποίηση διατάξεων νόμων περί*

*εμπορικών μισθώσεων” , όπως τροποποιήθηκε από το άρθρο 17 παράγραφος 1 του Ν.*

*3853/2010*

*στ) τις διατάξεις του άρθρου 65 του Ν. 3852/2010 και του άρθρου 72 του Ν. 4555/2018*

*ζ) το γεγονός ότι με υπαιτιότητα του μισθωτή θα γίνει η λύση της σύμβασης*

*η) τη μη τήρηση της διάρκειας της μίσθωσης σύμφωνα με το προαναφερθέν συμφωνητικό*

*( 26/07/2017-25/07/2022) και,*

*θ) την υπ΄αριθμ. 9703/27-5-2020 γνωμοδότηση της νομικής συμβούλου του Δήμου*

*Λεβαδέων ,*

*το Δημοτικό Συμβούλιο , καλείται να αποφασίσει :*

***α)*** *τον συμψηφισμό των βεβαιωμένων οφειλών από μισθώματα έτους 2020 με το υπόλοιπο ποσό των δαπανών κατασκευής στις οποίες προέβη ο μισθωτής Λουκάς Κιούσης του Ιωάννη επί του Δημοτικού ακινήτου Καφέ – Σνακ Μπαρ στη θέση “ΠΑΡΚΟ ΤΟΥ ΛΕΟΝΤΟΣ” στην Κοινότητα Χαιρώνειας , ήτοι ποσού* ***708,95 €*** *(σύνολο δαπανών – ποσό συμψηφισμού με την αριθμ. 69/2019 ΑΔΣ = 5.332,53 € - 4.623,58 € = 708,95 €) .*

***β)*** *την λύση της ανωτέρω σύμβασης εκμίσθωσης του Δημοτικού ακινήτου Καφέ – Σνακ Μπαρ στη θέση “ΠΑΡΚΟ ΤΟΥ ΛΕΟΝΤΟΣ” στην Κοινότητα Χαιρώνειας , μεταξύ του Δήμου Λεβαδέων και του αιτούντα την λύση , κου ΚΙΟΥΣΗ ΛΟΥΚΑ του ΙΩΑΝΝΗ , από 11 Ιουνίου 2020.*

***γ)*** *όπως υποχρεώσει τον μισθωτή ΚΙΟΥΣΗ ΛΟΥΚΑ του ΙΩΑΝΝΗ να καταβάλλει , για την πρόωρη λύση της σύμβασης , αποζημίωση ποσού ίσου με ένα (1) μηνιαίο μίσθωμα , όπως αυτό έχει διαμορφωθεί κατά το χρόνο καταγγελίας της μίσθωσης , ήτοι ποσό* ***150,00 €*** *πλέον χαρτόσημο 3,6 % , και τρια (3) μισθώματα πλέον χαρτοσήμου 3,6% για τους 3 μήνες του χρονικού διαστήματος που απαιτείται για την ενεργοποίηση και την παραγωγή αποτελεσμάτων της καταγγελίας από την γνωστοποίηση της , και*

***δ)*** *για την κατάπτωση υπέρ του Δήμου Λεβαδέων , της εγγυητικής επιστολής καλής εκτέλεσης* ***ποσού******180,00*** *€ (βάσει του άρθρου 5 του υπ΄ αριθμ. πρωτ. 18860/26-07-2017 ιδιωτικού συμφωνητικού)* ***,*** *επί ονόματι του ΚΙΟΥΣΗ ΛΟΥΚΑ του ΙΩΑΝΝΗ , χωρίς να συμψηφιστεί με οφειλές και εξουσιοδοτήσει τον Ταμία του Δήμου , κο ΣΤΑΜΕΛΟ ΝΙΚΟΛΑΟ , να προβεί στις απαραίτητες ενέργειες .*

Οι αρχηγοί των παρατάξεων της μειοψηφίας κατήγγειλαν ολιγωρία στη διαχείριση του θέματος και την μη άμεση εισαγωγή του για λήψη απόφασης από το Δημοτικό Συμβούλιο προκειμένου να προχωρήσει άμεσα η εκ νέου μίσθωση του εν λόγω ακινήτου. Κάλεσαν το Δήμαρχο για την αμεσότερη επικοινωνία με τους κατά τόπους Προέδρους με σκοπό την άμεση λύση των προβλημάτων που ανακύπτουν κατά καιρούς όπως είναι το συγκεκριμένο. Τόνισαν επίσης ότι πρέπει να προχωρήσουν άμεσα οι απαιτούμενες ενέργειες προκειμένου να μη χαθεί επιπλέον πολύτιμος χρόνος προκειμένου να ενοικιαστεί ο χώρος που έχει ιδιαίτερη αξία για την Κοινότητα και τους κατοίκους της ,αλλά και τους κατοίκους όμορων κοινοτήτων αφού είναι ένας χώρος αναψυχής για τους τουρίστες και επισκέπτες του αρχαιολογικού χώρου της Χαιρώνειας.

* Απαντώντας ο αρμόδιος αντιδήμαρχος κ. Καλογρηάς τόνισε ότι η όποια καθυστέρηση δεν οφείλεται σε αδράνεια της οικονομικής υπηρεσίας του Δήμου αλλά στον μέχρι πρότινος ενοικιαστή του ακινήτου..

Κατόπιν ο κ. Πρόεδρος κάλεσε τα μέλη του Δημοτικού Συμβουλίου να αποφασίσουν σχετικά.

Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* το 9756/28-5-2020 έγγραφο του Τμήματος Εσόδων και Περιουσίας του Δήμου Λεβαδέων, το οποίο είχε διανεμηθεί
* την υπ΄ αριθμ.385/2016 απόφαση Δημοτικού Συμβουλίου
* την υπ΄ αριθμ. 245/2017 απόφαση της Οικονομικής Επιτροπής
* την υπ΄αριθμ. 5278/11-3-2020 αίτηση του κ. ΚΙΟΥΣΗ ΛΟΥΚΑ του ΙΩΑΝΝΗ προς τον Δήμο Λεβαδέων
* την υπ΄αριθμ. 9703/27-5-2020 γνωμοδότηση της νομικής συμβούλου του Δήμου Λεβαδέων
* την υπ αριθμ 69/2019 (ΑΔΑ: ΩΤΗΗΩΛΗ-ΥΡΑ) Απόφασή του.
* τις διατάξεις του άρθρου 43 του Π.Δ. 34/1995 “Κωδικοποίηση διατάξεων νόμων περί
* εμπορικών μισθώσεων” , όπως τροποποιήθηκε από το άρθρο 17 παράγραφος 1 του Ν.
* 3853/2010
* τις διατάξεις του άρθρου 65 του Ν. 3852/2010 και του άρθρου 72 του Ν. 4555/2018
* το γεγονός ότι με υπαιτιότητα του μισθωτή θα γίνει η λύση της σύμβασης
* τη μη τήρηση της διάρκειας της μίσθωσης σύμφωνα με το προαναφερθέν συμφωνητικό
* ( 26/07/2017-25/07/2022)
* τις διατάξεις των άρθρων 65,67,238 του Ν.3852/10 , όπως τροποποιήθηκαν με το άρθρο 72 και 74 του Ν. 4555/2018
* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , αναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξης Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών,
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Τη ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά

**ΑΠΟΦΑΣΙΖΕΙ ΟΜΟΦΩΝΑ**

Α) Αποδέχεται το αίτημα κου ΚΙΟΥΣΗ ΛΟΥΚΑ του ΙΩΑΝΝΗ για τη λύση της σύμβασης εκμίσθωσης του Δημοτικού ακινήτου Καφέ-Σνάκ Μπαρ στη θέση «ΠΑΡΚΟ ΤΟΥ ΛΕΟΝΤΟΣ» της Κοινότητας Χαιρώνειας από 11 Ιουνίου 2020 .

Β) Συμψηφίζει το ποσό των 708,95 € - ποσό που προέρχεται από την διαφορά των δαπανών κατασκευής που προέβη ο μισθωτής επί του ακινήτου και των μισθωμάτων που διεγράφησαν - από τους βεβαιωμένους καταλόγους μισθωμάτων έτους 2020.

Γ) Υποχρεώνει τον μισθωτή ΚΙΟΥΣΗ ΛΟΥΚΑ του ΙΩΑΝΝΗ να καταβάλλει , για την πρόωρη λύση της σύμβασης , αποζημίωση ποσού ίσου με ένα (1) μηνιαίο μίσθωμα , όπως αυτό έχει διαμορφωθεί κατά το χρόνο καταγγελίας της μίσθωσης, ήτοι ποσό 150,00€ , πλέον χαρτόσημο 3,6 % , και τρια (3) μισθώματα πλέον χαρτοσήμου 3,6% για τους 3 μήνες του χρονικού διαστήματος που απαιτείται για την ενεργοποίηση και την παραγωγή αποτελεσμάτων της καταγγελίας από την γνωστοποίηση της

Δ) Την κατάπτωση υπέρ του Δήμου Λεβαδέων , της εγγυητικής επιστολής καλής εκτέλεσης ποσού 180,00 € , επί ονόματι του ΚΙΟΥΣΗ ΛΟΥΚΑ του ΙΩΑΝΝΗ, χωρίς να συμψηφιστεί με οφειλές

Ε) Εξουσιοδοτεί τον Ταμία του Δήμου , κο ΣΤΑΜΕΛΟ ΝΙΚΟΛΑΟ , να προβεί στις απαραίτητες ενέργειες

**Η απόφαση πήρε τον αριθμό 80/2020**

**Ο Πρόεδρος του Δ.Σ.**

**Μητάς Αλέξανδρος**

**ΤΑ ΜΕΛΗ**

|  |  |
| --- | --- |
| Καλογρηάς Αθανάσιος | ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ | Λιβαδειά αυθημερόν |
| Δήμου Ιωάννης | Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα |  |
| Καράβα Χρυσοβαλάντου Βασιλική (Βάλια) |  |
| Μερτζάνης Κων/νος |  |
| Γιαννακόπουλος Βρασίδας |  |
| Σαγιάννης Μιχαήλ |  |
| Πούλου Γιώτα |  |
| Καπλάνης Κων/νος |  |
| Τόλιας Δημήτριος |  |
| Τζουβάρας Νικόλαος |  |
| Καράλης Χρήστος |  |
| Κοτσικώνας Επαμεινώνδας |  |
| Αρκουμάνης Πέτρος |  |
| Μπράλιος Νικόλαος |  |
| Τσιφής Δημήτριος |  |
| Αλεξίου Λουκάς |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος |  |
|  |  |
|  |  |